*Projekts*

**Ministru kabineta rīkojuma projekta**

**„Par nekustamā īpašuma Jaunceltnes ielā 11, Aizkrauklē, Aizkraukles novadā atsavināšanu valsts aizsardzības vajadzībām” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Par nekustamā īpašuma Jaunceltnes ielā 11, Aizkrauklē, Aizkraukles novadā, atsavināšanu valsts aizsardzības vajadzībām” izstrādāts pamatojoties uz:* Valsts aizsardzības koncepcijas, kura apstiprināta Latvijas Republikas Saeimā 2012.gada 10.maijā, 27.punktu;
* 2014.gada novembra deklarācijas par Laimdotas Straujumas vadītā Ministru kabineta iecerēto darbību 178. un 179.punktu;
* Sabiedrības vajadzībām nepieciešamā nekustamā īpašuma atsavināšanas likuma 9.pantu.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijas Republikas Zemessardzes 2.Zemessardzes novada Zemessardzes 55.kājnieku bataljons (turpmāk tekstā – ZS 55.kājnieku bataljons) savu uzdevumu ietvaros nodrošina valstij svarīgu – kritiskās infrastruktūras - objektu apsardzi, t.sk. Nacionālo bruņoto spēku (turpmāk tekstā – NBS) Aviācijas bāzes Ķeguma un Lielvārdes novados u.c. objektu apsardzi, piedalās starptautiskajās militārajās mācībās, sniedz atbalstu pašvaldībām un vietējiem iedzīvotājiem plūdu un citu dabas stihiju radīto seku likvidēšanā, kā arī veic citus Zemessardzei dotos uzdevumus. ZS 55.kājnieku bataljona atbildībā ir Aizkraukles, Jaunjelgavas, Kokneses, Neretas, Pļaviņu un Skrīveru novadi. ZS 55.kājnieku bataljons izvietots Spīdolas ielā 20, Aizkrauklē, Aizkraukles novadā. ZS 55.kājnieku bataljons lieto valsts īpašumā un Aizsardzības ministrijas valdījumā esošu būvju īpašumu Spīdolas ielā 20, Aizkrauklē, Aizkraukles novadā, kadastra Nr.32015020257, kas saskaņā ar Nekustamā īpašuma valsts kadastra informācijas datiem sastāv no 3 būvēm - administratīvās ēkas, šķūņa un garāžas. Bez minētajām būvēm ZS 55.kājnieku bataljons izmanto garāžas daļu 60 m2 platībā Spīdolas ielā 15A, Aizkrauklē, Aizkraukles novadā, kadastra Nr.32015020281, kadastra apzīmējums 32010020213005, garāžu kopplatība 278.2 m2. Garāžas pārējās daļas īpašnieki vai lietotāji ir valsts iestādes, fiziskās un juridiskās personas. Īpašuma tiesības uz būvi nav sakārtotas. Visas minētās būves ir pārņemtas Latvijas Republikas jurisdikcijā no bijušās PSRS kara komisariāta. ZS 55.kājnieku bataljona lietotās būves izvietotas uz fiziskai personai piederošas zemes vienības Spīdolas ielā, Aizkrauklē, Aizkraukles novadā, kadastra Nr.32010020224, zemes vienības kadastra apzīmējums 32010020224, zemes vienības platība ir 4833m2, uz kuras izvietotas arī citām personām piederošas būves. Par ZS 55.kājnieku bataljona lietoto zemi zemes nomas līgums nav noslēgts. Esošās dienesta telpas un infrastruktūra nekustamajā īpašumā Spīdolas ielā 20, Aizkrauklē, Aizkraukles novadā, neatbilst ZS 55.kājnieku bataljonam izvirzītajām operacionālajām prasībām - atrodas Aizkraukles pilsētas centrā, starp dzīvojamajām mājām, turklāt Zemessardzes vajadzībām lietoto teritoriju izmanto arī citas personas, lai piekļūtu tām piederošajām būvēm. Šāds izvietojums neatbilst fiziskās drošības prasībām, ierobežo uzdevumu veikšanas operativitāti. Savu izmēru un atrašanās vietas dēļ, esošā infrastruktūra nenodrošina ne ZS 55.kājnieku bataljona, ne citu NBS vienību, materiāli tehnisko līdzekļu un tehnikas izvietošanu. Atrašanās pilsētas centrā izslēdz jebkādus uzdevumus, kas ir saistīti ar uzņemošās valsts pienākumu pildīšanu, spēku izvietošanu, materiāli tehnisko līdzekļu glabāšanu, apkopi un remontu.Izskatot iespējas uzlabot ZS 55.kājnieku bataljona infrastruktūras un dienesta apstākļus, tika apzināti vairāki nekustamie īpašumi Aizkraukles pilsētā un kā piemērotākais ZS 55.kājnieku bataljona bāzes izveidošanai, tika izvēlēts publiskai pārdošanai izliktais nekustamais īpašums Jaunceltnes ielā 11, Aizkrauklē, Aizkraukles novadā. Saskaņā ar Nekustamā īpašuma valsts kadastra informācijas sistēmas datiem, kas atbilst reālajai situācijai dabā, nekustamais īpašums Jaunceltnes ielā 11, Aizkrauklē, Aizkraukles novadā, kadastra Nr.32010010355, sastāv no zemes vienības, kadastra apzīmējums 32010010355, platība 3.1743 ha, un 12 būvēm:1. administratīvā ēka, kadastra apzīmējums 32010010355001, platība 1171.00 m2;
2. būvmateriālu veikals, kadastra apzīmējums 32010010355002, platība 1444.20 m2;
3. noliktava, kadastra apzīmējums 32010010355003, platība 422.20 m2;
4. katlu māja-noliktava, kadastra apzīmējums 32010010355004, platība 297.80 m2;
5. garāža, kadastra apzīmējums 32010010355005, platība 482.70 m2;
6. kokzāģētava, kadastra apzīmējums 32010010355006, platība 174.60 m2;
7. darbnīcas, kadastra apzīmējums 32010010355007, platība 43.70 m2;
8. angārs, kadastra apzīmējums 32010010355008, platība 529.30 m2;
9. kokapstrādes ēka, kadastra apzīmējums 32010010355009, platība 35.90 m2;
10. auto mazgātava, kadastra apzīmējums 32010010355010, platība 10.00 m2;
11. sarga māja, kadastra apzīmējums 32010010355012, platība 20.50 m2;
12. kokzāģētava, kadastra apzīmējums 32010010355013, būve daļēji nojaukta – saglabājušies tikai atsevišķi būves konstruktīvie elementi (ķieģeļu stabi).

Nekustamā īpašuma valsts kadastra informācijas sistēmā nav reģistrētas nekustamajā īpašumā esošās inženierbūves un komunikāciju tīkli (žogi, laukumi, kanalizācijas, ūdensapgādes, siltumapgādes un elektroapgādes komunikācijas), kas nesaraujami un funkcionāli saistīti ar zemes vienību un zemes vienībā esošajām būvēm.Zemes vienības lietošanas mērķis: Rūpnieciskās ražošanas uzņēmumu apbūve. Nekustamā īpašuma Jaunceltnes ielā 11, Aizkrauklē, Aizkraukles novadā, kadastra Nr.32010010355, kadastrālā vērtība ir 289142 EUR. Īpašuma tiesības uz nekustamo īpašumu Jaunceltnes ielā 11, Aizkrauklē, Aizkraukles novadā, kadastra Nr.32010010355, pamatojoties uz 2010.gada 5. augusta Zemgales apgabaltiesas lēmumu Civillietā Nr. C06047310, ir nostiprinātas Aizkraukles pilsētas zemesgrāmatas nodalījumā Nr.466 sabiedrībai ar ierobežotu atbildību "LATECTUS", nodokļu maksātāja kods 40103213378.Zemesgrāmatā ir ierakstītas 14 būves, no kurām viena būve, būves kadastra apzīmējums 32010010355015, 2004.gadā ir pievienota būvei ar kadastra apzīmējumu 32010010355002 (informāciju skat. Valsts zemes dienesta Zemgales reģionālās nodaļas 2015.gada 11.marta vēstulē Nr.9/01432015-1/1), un viena būve, būves kadastra apzīmējums 32010010355014, dabā neeksistē (skat. Aizkraukles novada pašvaldības Būvvaldes 2014.gada 14.novembra izziņu par būves neesību Nr.3.1-2/2/15/10). Būves ar kadastra apzīmējumiem 32010010355015 un 32010010355014 zemesgrāmatā nav dzēstas. Nekustamā īpašuma īpašnieks - sabiedrība ar ierobežotu atbildību "LATECTUS" - ir apliecinājis, ka zemesgrāmatas ierakstus sakārtos iespējami ātrākā laikā.Izvērtējot nekustamo īpašumu Jaunceltnes ielā 11, Aizkrauklē, Aizkraukles novadā, tika secināts, ka:1. nekustamais īpašums atbilst visām ZS 55.kājnieku bataljona bāzei izvirzītajām operacionālajām prasībām;
2. tiek nodrošināta operatīva piekļuve ZS 55.kājnieku bataljona atbildībā esošajām kritiskās infrastruktūras objektiem, kā arī tiek būtiski atvieglota piekļuve Daugavas šķērsošanas vietai un tās kreisajam krastam;
3. jaunā objekta teritorija, izmērs un jau esošā infrastruktūra ļauj izvietot, uzturēt un glabāt lielu daudzumu visdažādāko materiāli tehnisko līdzekļu, tai skaitā speciālo militāro inventāru, kam jānodrošina īpaši glabāšanas un apsardzes apstākļi;
4. nekustamais īpašums atrodas aptuveni 1 km attālumā ziemeļaustrumu virzienā no pilsētas centra, tajā ir gan administratīvā ēka, gan labā stāvoklī esošas materiāli tehnisko līdzekļu glabāšanas vietas;
5. paredzamais ZS 55.kājnieku bataljona bāzes izmantošanas uzsākšanas laiks ir no 6 mēnešiem līdz 1 gadam;
6. aptuvenās ēku remonta/ uzlabošanas izmaksas tiek plānotas līdz 800 000 EUR;
7. nākotnē, ieguldot objekta attīstībā finanšu līdzekļus, ir iespējams to attīstīt kā Zemessardzes reģionālo Sēlijas atbalsta bāzi un, ņemot vērā nekustamā īpašuma ietilpību, šeit būtu viena no labākajām NBS autotransporta novietnēm.

Ņemot vērā minētos secinājumus, Aizsardzības ministrija ierosina nekustamo īpašumu Jaunceltnes ielā 11, Aizkrauklē, Aizkraukles novadā, kopā ar tam funkcionāli piederīgajām inženierbūvēm un komunikāciju tīkliem, labprātīgi atsavināt valsts aizsardzības vajadzībām Sabiedrības vajadzībām nepieciešamā nekustamā īpašuma atsavināšanas likuma noteiktajā kārtībā.Pamatojoties uz iepriekš norādīto un Ministru kabineta 2011.gada 15.marta noteikumiem Nr.204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” Aizsardzības ministrija izveidoja Taisnīgas atlīdzības noteikšanas komisiju (turpmāk tekstā - komisija). Komisijas uzdevumā nekustamā īpašuma Jaunceltnes ielā 11, Aizkrauklē, Aizkraukles novadā, novērtēšanu veica sertificēts sabiedrības ar ierobežotu atbildību “Latio” nekustamā īpašuma vērtētājs, kurš novērtēja īpašuma sastāvā esošo zemes vienību un 11 būves (netika vērtēta daļēji nojauktā būve ar kadastra apzīmējumu 32010010355013, kā arī zemesgrāmatā dzēšamās būves ar kadastra apzīmējumiem 32010010355015 un 32010010355014), nosakot nekustamā īpašuma tirgus vērtību – 180000 EUR.Komisija, ņemot vērā sertificētā nekustamā īpašuma vērtētāja noteikto nekustamā īpašuma tirgus vērtību un īpašnieka – sabiedrības ar ierobežotu atbildību “Latectus” argumentus, 2015.gada 30.marta sēdē noteica atlīdzību par nekustamo īpašumu, nosakot to 185000 EUR apmērā, kā arī nolēma papildus noteiktajai atlīdzībai atlīdzināt izdevumus, kas radīsies nekustamā īpašuma īpašniekam, saistībā ar īpašuma atsavināšanu (notariālie izdevumi, kancelejas nodevas un citi izdevumi) saskaņā ar Sabiedrības vajadzībām nepieciešamā nekustamā īpašuma atsavināšanas likuma 25.panta otrās daļas 1.punktu un Ministru kabineta 2011.gada 15.marta noteikumu Nr.204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 2.punktu. Minēto Taisnīgas atlīdzības noteikšanas komisijas lēmumu ir apstiprinājis aizsardzības ministrs. Nekustamā īpašuma īpašnieks sabiedrība ar ierobežotu atbildību „LATECTUS” piekrīt pārdot nekustamo īpašumu Jaunceltnes ielā 11, Aizkrauklē, Aizkraukles novadā par Taisnīgas atlīdzības noteikšanas komisijas noteikto atlīdzību – 185000 EUR. Pēc atsavināšanas pabeigšanas Aizsardzības ministrija minēto nekustamo īpašumu normatīvajos aktos noteiktajā kārtībā ierakstīs zemesgrāmatā, īpašumtiesības reģistrējot uz valsts vārda Aizsardzības ministrijas personā.Veicot nekustamā īpašuma Jaunceltnes ielā 11, Aizkrauklē, Aizkraukles novadā, kadastra Nr.32010010355, atsavināšanu, un ieguldot finanšu līdzekļus nekustamā īpašuma attīstībai, ZS 55.kājnieku bataljons būs nodrošināts ar dienestam piemērotām telpām un infrastruktūru, kas nepieciešamas Latvijas Republikas Zemessardzes likumā noteikto uzdevumu veikšanai, kā arī sekmēs Latvijas Republikas Zemessardzes kā NBS operacionālo spēju stiprinoša elementa attīstību, kā to paredz Valsts aizsardzības koncepcija un 2014.gada novembra deklarācija par Laimdotas Straujumas vadītā Ministru kabineta iecerēto darbību. Pēc ZS 55.kājnieku bataljona bāzes izveidošanas nekustamajā īpašumā Jaunceltnes ielā 11, Aizkrauklē, Aizkraukles novadā, Aizsardzības ministrija plāno ZS 55.kājnieku bataljona šobrīd lietoto būvju īpašumu Spīdolas ielā 20, Aizkrauklē, Aizkraukles novadā, nodot atsavināšanai vai saglabāšanai valsts īpašumā (ja valstij būs nepieciešamība pēc šī nekustamā īpašuma) valsts akciju sabiedrībai “Valsts nekustamie īpašumi”.Ņemot vērā Sabiedrības vajadzībām nepieciešamā nekustamā īpašuma atsavināšanas likuma (turpmāk – Likums) 9.panta pirmo daļu tika sagatavots Ministru kabineta rīkojuma projekts. |
| 3. | Projekta izstrādē iesaistītās institūcijas | Aizsardzības ministrija, NBS, Valsts aizsardzības militāro objektu un iepirkumu centrs. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2015. | Turpmākie trīs gadi (*euro*) |
| 2016 | 2017 | 2018 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |
| 1.2. valsts speciālais budžets |
| 1.3. pašvaldību budžets |
| 2. Budžeta izdevumi: | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 2.1. valsts pamatbudžets |
| 2.2. valsts speciālais budžets |
| 2.3. pašvaldību budžets |
| 3. Finansiālā ietekme: | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 3.1. valsts pamatbudžets |
| 3.2. speciālais budžets |
| 3.3. pašvaldību budžets |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 5. Precizēta finansiālā ietekme: | X | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Projektam nav ietekmes uz valsts budžetu, jo papildus līdzekļi no valsts budžeta nav nepieciešami. Izdevumi, kas saistīti ar nekustamā īpašuma iegādi un ierakstīšanu zemesgrāmatā tiks segti no budžeta apakšprogrammas 22.12.00 „Nacionālo bruņoto spēku uzturēšana” ilgtermiņa saistību projekta „Nacionālo bruņoto spēku ilgtermiņa līgumi” 2014.gadā uzsāktās jaunās politikas iniciatīvas “Zemessardzes spēju stiprināšana un efektīvas rezervju sistēmas pilnveidošana” realizācijai piešķirtā finansējuma. Atsavinātā nekustamajā īpašuma pārbūves un teritorijas labiekārtošanas darbu izmaksas, kā arī turpmākās īpašuma uzturēšanas un apsaimniekošanas izmaksas Aizsardzības ministrija segs piešķirto valsts budžeta līdzekļu ietvaros. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, NBS, Valsts aizsardzības militāro objektu un iepirkumu centrs |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē projekta izstrādē iesaistīto institūciju funkcijas un uzdevumus.  |
| 3. | Cita informācija | Nav. |

*Anotācijas II, IV, V un VI sadaļa – projekts šo jomu neskar.*

Aizsardzības ministrs R.Vējonis

Vīza: valsts sekretārs J.Sārts

17.04.2015 8:11

1840

J.Balčūns

Janis.Balcuns@vamoic.gov.lv

tālr. 67300230, fakss 67300207